**IRSKA**

*Biseri Irske*po izjemno ugodni ceni s specialistom za VB & Irsko – TWIN od l. 1995

**1. DAN**

Zgodnji transfer iz Ljubljane na letališče Bergamo in ob 10.40 uri polet v Dublin. Po pristanku avtobusni ogled **Dublina**(park Phoenix - St. Patrick's Cathedral – pivovarna Guiness - O'Connel Street - Dublin Castle – Famine Memorial - Docklands). Popoldan sledi peš raziskovanje Dublina. Sprehodili se bomo po Ha'penny Bridge in predelu Temple Bar do spomenika Molly Malone. Obiskali bomo Trinity College, kjer hranijo Book of Kells, rokopis iz 9. stoletja neprecenljive vrednosti in nato z ogledi zaključili na naj nakupovalni ulici smaragdnega otoka - Grafton Street. Po želji in če bodo »škratki dovolili«, še ogled zbirke keltskega zlata v National Museum. Vožnja v hotel in nočitev.

**2. DAN**

Po zajtrku vožnja v **Galway**, eno najlepših mest na zahodni obali. Tu bomo spoznali izvor besede »Linč« in »Bojkot«, se sprehodili po glavni ulici, nato pa nekaj prostega časa v barvitih trgovinicah za nakup spominkov. Sledi vožnja po kraški pokrajini Burren do mogočnih **Cliffs of Moher**, več kot 200 metrov strmo v morje padajočih klifov. Le-ti predstavljajo enega najbolj impresivnih pokrajinskih prizorov, ki jih ponuja Britansko otočje. Vožnja v hotel in nočitev.

**3. DAN**

Po zajtrku se danes odpeljemo na podeželje, kjer bomo spoznali »sestavine«, ki naredijo »tipičnega« Irca. Naslov projektnega dela (ja, tudi sami boste sodelovali) bo »**How to be Irish for a while**«. Med drugim boste fantje puncam pomagali pri peki »soda bread«, nato bodo punce opazovale, kako fantje spoznavajo irski nacionalni šport »Hurling«, odpeljali se bomo na polje, kjer bomo spoznali pomen šote, se naučili kakšno irsko pesem, tudi nekaj korakov irskega plesa bo zraven in morda še kakšno presenečenje. Za kosilo bo domača juha s kruhom, ki ste se si ga pripravili sami, sir in solata ter tipična irska sladica. Vožnja na letališče polet na letališče Bergamo. Po pristanku ob predvidoma 21. uri prevoz v Ljubljano.

**Posebna cena**, vstopnine vključene: **457** EUR

Cena velja, v kolikor je odhod možen v kateremkoli izmed enakovrednih terminov v obdobju A ali B,

mi pa vam vaš datum odhoda sporočimo vsaj 3 tedne pred odhodom.

**Cena vključuje:** povratni avtobusni prevoz iz Ljubljane na letališče Bergamo • letalski prevoz Bergamo – Dublin –Bergamo samo z ročno prtljago (do 10 kg) • letališke pristojbine • avtobusni prevozi po Irski po programu s pripadajočimi stroški • 2 nočitvi v hotelu z zajtrkom (1 kontinentalni in en 1 irski zajtrk) v hotelu 2/3\* (2-, 3 in 4-posteljne sobe s TWC) **»**How to be Irish **»**Cliffs of Moher **»**Trinity College **»**eno kosilo • odlično vodstvo • osnovno nezgodno zavarovanje • organizacijo in izvedbo potovanja.

**Doplačila: a - obvezno:** stroški rezervacije 15 EUR, b. – po želji: oddana prtljaga do 15 kg 50 EUR, priporočamo odstopnino 27,42 EUR, muzej Guiness 12/15 EUR.

**Plačilni pogoj:** akontacijo v višini 30% in stroške rezervacije poravnate ob prijavi, preostanek do 21 dni pred odhodom.

**Posebni pogoji**. Pridržujemo si pravico do: **1A**. enakovrednega odhoda v kateremkoli izmed terminov v obdobju A. ali B., mi pa vam vaš datum odhoda sporočimo vsaj 4 tedne pred odhodom **1B**. enakovrednega odhoda tudi v terminu četrtek-sobota in sobota-ponedeljek (namesto petek-nedelja) **1C**. podaljšanja programa za dodatno nočitev z obveznim doplačilom 39 EUR (možen je povratek 4. dan v zgodnjih jutranjih urah) **1D**. poleta tudi na/z letališče/a: Bergamo, Bologna, Treviso/Benetke, Dunaj/Bratislava, Budimpešta, Knock, Shannon **2.**zamenjave vrstnega reda ogledov **3A.**sprememba imena povzroči stroške spremembe imena 22 EUR + stroške po ceniku prevoznika **3B.**ime in priimek morata biti enaka kot v osebnem dokumentu, ki ga boste imeli s seboj (osebna izkaznica ali potni list držav članic Evropske unije; v nasprotnem primeru si je za potovanje potrebno urediti vizo) **4.**Cena je izračunana pri 45 udeležencih; pri manjšem številu si pridržujemo pravico do dopolnitve skupine **5.**Polet je na redni progi, na letalu ni obroka, časi poleta so informativni. Končna navodila vam bomo poslali po e-pošti, navedeni na prijavnici, vsaj 5 dni pred odhodom. Splošne določbe in pogoji poslovanja so sestavni del programa.